**Notă de argumentare**

la proiectul de hotărîre a Guvernului „Cu privire la modificarea şi completarea

Hotărîrii Guvernului nr.1265 din 14 noiembrie 2008”

1. **Condiţiile ce au impus elaborarea proiectului şi scopul urmărit**

Proiectul Hotărîrii de Guvern „Cu privire la modificarea şi completarea Hotărîrii Guvernului nr.1265 din 14 noiembrie 2008” **a fost elaborat în scopul** asigurării realizării procesului de activitate la un nivel mai înalt şi calitativ.

În linii mari, amendamentele propuse comportă un caracter de redacţie, îmbunătăţire, ajustare şi clarificare. Proiectul de hotărîre nu conţine amendamente de natură conceptuală, care ar conduce la modificări de esenţă ale activităţii Ministerului Finanțelor.

**1.1.** Proiectul în cauză propune divizarea Direcției finanțele economiei naționale, cheltuieli capital și achiziții publice prin separarea funcției de elaborare a politicilor în domeniul achizițiilor publice, prin urmare crearea unei subdiviziuni autonome. Elaborarea politicii în domeniul achizițiilor publice precum și armonizarea acesteia pînă în prezent este una din funcțiile Secției planificare, analiză financiară și achiziții publice din cadrul direcției menționate, creată din 4 unități, dintre care doar două au inclusiv acest obiectiv.

În scopul armonizării legislației în domeniul achizițiilor publice, pînă în anul 2011, au fost antrenați experți prin intermediul proiectului Twining „Sprijin pentru sistemul de achiziții publice în Republica Moldova”, care în comun cu Ministerul Finanțelor (Direcția finanțele economiei naționale, cheltuieli capital și achiziții publice) și Agenția Achiziții Publice au elaborat un șir de acte normative și un proiect de armonizare a Legii privind achizițiile publice nr.96-XVI din 13 aprilie 2007 cu prevederile nr. 18/2004/CE, nr. 17/2004/CE, și nr. 66/2007/CE ale Parlamentului European și ale Consiliului.

Armonizarea legislației reprezintă un proces continuu și necesită eforturi conjugate, inclusiv consolidarea capacităților instituționale, ceea ce impune crearea subdiviziunii respective, care va fi antrenată nemijlocit în procesul de elaborare a politicilor în domeniul achizițiilor publice. Cu atît mai mult, la moment, nu există susținere metodologică, consultanță din partea a careva parteneri de dezvoltare. Respectiv, în urma analizei structurii organizaţionale existente a fost identificată necesitatea divizării Direcţiei finanţele economiei naţionale, cheltuieli capitale şi achiziţii publice în două subdiviziuni autonome separate:

* *Direcţia finanţele economiei naţionale şi cheltuieli capitale*
* *Serviciul politici a achiziţiilor publice.*

**1.2.** Proiectul Hotărîrii de Guvern prevede modificări la nivel de denumirea unei subdiviziuni şi anume se propune ca *Direcţia monitoring şi analiză financiară* să fie redenumită în *Direcţia analiză şi reglementări a activelor statului şi sectorului financiar*. Necesitatea modificării denumirii Direcțieieste argumentată de caracterul funcțiilor exercitate de către subdiviziunea respectivă.

În acest context, sarcinile de bază ale Direcției respective constau în participarea la avizarea, coordonarea și elaborarea politicilor în domeniul proprietății de stat, parteneriatelor public-private, gestiunii proprietăţii publice, monitorizării activităţii economico-financiare a întreprinderilor de stat şi a societăţilor comerciale cu capital integral sau majoritar de stat; reorganizării, restructurării, întreprinderilor cu capital de stat; administrării proprietății statului aflată în subordinea Ministerului Finanțelor; transmiterii proprietății publice; chiriei bunurilor proprietate publică, casării,  comercializării bunurilor proprietate publică. Concomitent, este efectuat monitoringul financiar al activității economico-financiare a întreprinderilor de stat și societăților comerciale cu capital integral sau majoritar de stat, inclusiv monitorizarea şi realizarea condiţiilor privind distribuirea unei părţi din profitul net al întreprinderilor de stat şi a societăţilor comerciale cu capital integral sau majoritar de stat, sub formă de dividende şi defalcări în bugetul de stat etc.

Mai mult ca atît, subdiviziunea menţionată participă la avizarea și coordonarea elaborării politicilor și reglementărilor aferente sectorului financiar bancar şi nebancar, inclusiv la coordonarea şi elaborarea propunerilor de politici aferente sectorului financiar bancar în partea ce ţine de administrarea instituţiilor financiare cu capital de stat, inclusiv efectuarea monitoringului financiar al activităţii economico-financiare a instituţiilor financiare cu capital de stat.

Respectiv, reieşind din atribuţiile puse în sarcina subdiviziunii menţionate a fost propusă într-o redacţie nouă subpunctul 69) din punctul 6 al Regulamentului privind organizarea şi funcţionarea Ministerului Finanţelor.

**1.3.** În proiectul Hotărîrii se indică majorarea numărului de unităţial Ministerului Finanțelor cu 4 *unităţi*.

În prezent conform statului de personal Ministerul Finanțelor dispune de un efectiv de *536 unităţi.* Majorarea numărului de unităţi este generată de suplimentarea funcţiilor Ministerului, după cum urmează:

- *3 unități* pentru *Direcția în învățămînt, cultură și știință*, care este legată de preluarea unor funcții suplimentare odată cu adoptarea de către Parlament a modificărilor la Legea nr.397-XV din 16 octombrie 2003 privind finanțele publice locale. Implementarea Legii, începînd cu 1 ianuarie 2014, în 3 raioane şi mun. Chişinău va implica activităţi de planificare, finanţare, monitorizare a cheltuielilor pentru educaţie şi a indicatorilor nefinanciari privind contingentul, numărul de angajaţi, etc. pe autorităţile publice locale de ambele niveluri (întîi şi al doilea), în număr de 78. Începînd cu 1 ianuarie 2015 noul sistem va fi implementat în toată republica. Direcţia va fi antrenată realmente în gestionarea transferurilor cu destinaţie specială pentru educaţie în peste 900 autorităţi publice locale de ambele niveluri. Activităţile de iniţiere a ciclului bugetar respectiv încep în ianuarie-februarie 2014. Structura actuală a subdiviziunii menționate nu dispune de număr suficient de unităţi pentru a fi posibilă acoperirea tuturor sarcinilor impuse conform noului sistem de finanţare a educaţiei la nivel local. Actualmente doar o persoană este responsabilă de gestionarea cheltuielilor pentru acest segment, ce pune sub pericol executarea la nivel cuvenit a sarcinilor noi;

- *1 unitate* pentru *Serviciul de informare, comunicare cu mass-media și e-Transformare*, reieșind din argumentările menționate în pct.1.4.

**1.4.** Conform pct.1 al Hotărîrii Guvernului nr.499 din 06.07.2012 „Сu privire la subdiviziunea e-Transformare din cadrul autorităţii administraţiei publice centrale„, în cadrul ministerului urmează a fi instituită subdiviziunea e-Transformare, care va contribui la îmbunătăţirea calităţii actului de guvernare prin utilizarea tehnologiei informaţiei din cadrul ministerului. Subdiviziunea e-Transformare are misiunea asigurării sincronizării politicilor şi strategiilor sectoriale cu programul de modernizare tehnologică a guvernării în scopul realizării eficiente a sarcinilor şi obiectivelor ministerului, creşterii performanţei sale operaţionale şi a calităţii serviciilor publice oferite cetăţenilor.

Se menționează, că actualmente, în cadrul Ministerului Finanțelor sarcinile din domeniul menționat sunt dispersate, fiind puse în sarcină diferitor subdiviziuni și anume Direcției analiză, monitorizare și evaluare a politicilor, Serviciului de informare și comunicare cu mass-media, Direcției documentare și arhivare și Î.S. „Fintehinform„. Situația creată duce la destabilizarea activităților de bază a subdiviziunilor menționate. Mai mult ca atît, nu este nici un angajat responsabil de domeniul dat, ceea ce duce la neasigurarea continuității politicilor și strategiilor per ansamblu cu programul de modernizare tehnologică a guvernării din sectorul financiar.

Respectiv, conform cerințelor legale, se propune ca Serviciul de informare și comunicare cu mass-media să fie redenumită în *Serviciul de informare, comunicare cu mass-media și e-Transformare*, cu suplinirea unei unități la numărul total de unități pentru efectivul-limită a Ministerului Finanțelor, angajatul căruia va fi responsabil de domeniul menționat.

* 1. Se propune ca denumirea Direcției gestiune, patrimoniu și logistică să fie redenumită în Direcția patrimoniu și logistică, astfel excluzînd sintagma ”gestiune,”, deoarece considerăm că cuvîntul ”gestiune” este sinonimul cuvîntului ”logistică”.

**1.6.** Suplimentar, a intervenit necesitatea excluderii, din Lista întreprinderilor de stat şi societăţilor pe acţiuni monitorizate de către Ministerul Finanţelor a Societăţii pe Acţiuni Banca Comercială pentru Industrie şi Construcţii „MOLDINCONBANK”, odată cu înstrăinarea pachetului de acţiuni al statului deţinut în societatea dată.

**2. Fundamentarea economico-financiară**

Promovarea proiectului hotărîii Guvernului „Cu privire la modificarea şi completarea Hotărîrii Guvernului nr.1265 din 14 noiembrie 2008” reclamă doar cheltuieli de personal.

Astfel, costul proiectului poate fi estimat la 245860 lei/anual pentru unitățile menționate în pct.1.3.

Pornind de la cele expuse, se intervine cu rugămintea de a susține promovarea respectivului proiect de hotărîre.

**Ministru Anatol Arapu**

Ex. Iuri Paşinschi

tel. 262-777